title: I Kurmawa Ngambul
text: Ditu laut I Kurmawa ngateh somahné ka pesisi. Teked di pasisi Ni Kurmawi nylisib ngalih tongos ané melah. Suba pragat ngaé bangbang ngénggalang ia mataluh tur kaurugin. Laut ajaka dadua mawali ka tengah pasihé. Nah, yén kudang dina suba makeloné ia mataluh, saking pasuécan Ida Betara Suria nyunarin taluhné, dadi lekad pianakné. Makejang ngrépé ngalih reramané. Lega pesan keneh I Kurmawa muah Ni Kurmawi nepukin pianakné pasliab saling kepung.